Diari Oficial de la Generalitat Valenciana


Sumari del DOGV 9221, del 23-11-2021 (2021/11750)

Extracte de la Resolució de 15 de novembre de 2021, de la rectora de la Universitat d'Alacant, per la qual es convoca la primera edició del Concurs d'Emprenedoria i Innovació Universitat d'Alacant, dirigit a estudiants preuniversitaris.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11473


Data del document
:   15-11-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 15 de novembre de 2021, de la rectora de la Universitat d'Alacant, per la qual es convoca la primera edició del Concurs d'Emprenedoria i Innovació Universitat d'Alacant, dirigit a estudiants preuniversitaris. [2021/11390]  
BDNS (identif.): 595732.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/595732  
  
Primer. Beneficiaris  
Alumnat que curse estudis en ESO, Batxillerat o cicles formatius matriculat en centres a la província d'Alacant durant el curs acadèmic 2021-2022.  
  
Segon. Objecte  
Potenciar i estimular l'activitat emprenedora i innovadora entre l'estudiantat preuniversitari i les competències i habilitats que això comporta com són la creativitat, l'autonomia alhora que l'esperit d'equip, la confiança i la capacitat per a assumir el risc, la tenacitat, el sentit de la responsabilitat, el lideratge, i la solidaritat.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 18 de novembre de 2021, en la següent URL:  
https://www.boua.ua.es/acuerdos/descargaracuerdo/18715  
  
Quarta. Quantia  
La dotació econòmica màxima de la convocatòria és de 3.800 euros.  
  
S'establiran dues categories:  
Categoria A. En ella s'inclourà l'alumnat que curse estudis en l'Educació Secundària Obligatòria o cicles formatius de grau mitjà.  
Categoria B. En ella s'inclourà l'alumnat que curse estudis en Batxillerat o cicles formatius de grau superior.  
En cada modalitat s'atorgarà:  
- Un primer premi de 600 euros.  
- Un segon premi de 450 euros.  
- Tres accèssits, que rebran 150 euros cadascun.  
El professorat coordinador dels projectes premiats amb un primer o segon premi rebrà també un premi de 150 euros.  
A més, s'estableix un premi a la millor unitat didàctica presentada pel professorat, per a la promoció de l'esperit emprenedor i innovador, amb una quantia de 200 euros i el corresponent diploma acreditatiu.  
  
  
Cinqué. Termini de presentació de sol·licituds  
El termini per a presentació de sol·licituds s'iniciarà el dia 26 de novembre de 2021, i la finalització del mateix serà el 21 de gener de 2022.  
  
Sisé. Altres dades  
Cada projecte serà desenvolupat per un grup de treball que estarà integrat per, almenys, un professor o professora responsable del projecte i un màxim de 6 estudiants del seu centre.  
Cada docent podrà participar amb més d'un grup d'estudiants, però cada estudiant solament podrà participar en un grup.  
L'1 d'abril de 2022: data límit per a l'enviament dels projectes i les unitats didàctiques.  
El 27 d'abril de 2022 el jurat publicarà la relació dels 5 projectes finalistes de cada categoria, així com la unitat didàctica guanyadora.  
  
El 6 de maig de 2022 se celebrarà la jornada de presentació pública dels projectes finalistes i el lliurament de premis.  
Si un equip no es presenta a aquesta jornada, el projecte quedarà automàticament desqualificat.  
  
Alacant, 15 de novembre de 2021.- La vicerectora d'Estudiants i Ocupabilitat (p. d. R 22.12.2020): Rosario Isabel Ferrer Cascales.